“คลัง” แจงเปิดอุทธรณ์ ไม่ผ่านเกณฑ์รับเงินเยียวยา 5,000 หน้าเว็บ “เราไม่ทิ้งกัน” เท่านั้น!
"กระทรวงการคลัง" แจงเปิดอุทธรณ์ ไม่ผ่านเกณฑ์ 5,000 ผ่านเว็บ "เราไม่ทิ้งกัน" เท่านั้น! คาดเริ่ม 19 เม.ย.
"กระทรวงการคลัง" แจงเปิดอุทธรณ์ ไม่ผ่านเกณฑ์ 5,000 ผ่านเว็บ "เราไม่ทิ้งกัน" เท่านั้น! คาดเริ่ม 19 เม.ย.
14 เม.ย. 2563

กระทรวงการคลัง ชี้แจงผ่านทางเฟซบุ๊กเพจ “สถานีข่าวกระทรวงการคลัง” ว่า ตามที่ได้มีการเผยแพร่ข่าวว่าวันที่ 14 เม.ย.63 กระทรวงการคลังจะเปิดจุดรับร้องทุกข์ สำหรับผู้ที่ไม่ผ่านการพิจารณา เพื่อรับเงินเยียวยา 5,000 บาท ณ โรงอาหารกระทรวงการคลังนั้น
ขอเรียนให้ทราบว่า การอุทธรณ์ ผลการพิจารณาเพื่อรับเงินเยียวยา 5,000 บาท จะเริ่มเปิดให้ดำเนินการเฉพาะทางออนไลน์ ทางเว็บไซต์ “เราไม่ทิ้งกัน” เท่านั้น ในช่วงสัปดาห์หน้า ซึ่งคาดว่าจะเป็นประมาณวันที่ 19 เม.ย. เพื่อให้เป็นไปตามมาตรฐานการป้องกันการระบาดโควิด-19 ของกระทรวงสาธารณสุข
ดังนั้น ประชาชนที่ต้องการอุทธรณ์ จึงไม่มีความจำเป็น ที่จะต้องมาที่กระทรวงการคลัง ทั้งนี้ระบบเว็บไซต์ “เราไม่ทิ้งกัน” จะมีการเพิ่มปุ่มเพื่อ “อุทธรณ์” ในสัปดาห์หน้า ขอแนะนำให้ทำการอุทธรณ์ด้วยตนเองผ่านระบบ online จะถูกต้องและรวดเร็วที่สุด
โดยระหว่างนี้หากประสงค์จะร้องเรียนเกี่ยวกับมาตรการเยียวยา 5,000 บาทขอให้ติดต่อ call center ของธนาคารกรุงไทย 021111144 (ตลอด 24 ชั่วโมง) หรือ call center ของสำนักงานเศรษฐกิจการคลัง 022739020 (เฉพาะวันและเวลาราชการ)
ทั้งนี้ เพื่อสอดคล้องกับแนวปฏิบัติของศูนย์โควิดแห่งชาติที่ไม่ให้คนมารวมตัวอยู่ในสถานที่แห่งเดียวกันจำนวนมาก ถึงแม้จะมีการป้องกันโดยการสวมแมสก์ก็ตาม เพราะมีความเสี่ยงที่จะทำให้เกิดการแพร่ระบาดของเชื้อโควิด-19 ได้